
ที่  นศ ๗๙๐๐๑(สภา)/๑๕                                              ที่ทำการองค์การบริหารส่วนตำบลนางหลง



                                                ๒๑๖ หมู่ที่ ๖ตำบลนางหลง อำเภอชะอวด






                  นศ  ๘๐๑๘๐
          ๒๔  กรกฎาคม  ๒๕๖๓  
เรื่อง   เรียกประชุมสภาองค์การบริหารส่วนตำบลนางหลง                        
เรียน   สมาชิกสภาองค์การบริหารส่วนตำบลนางหลง
สิ่งที่ส่งมาด้วย    ประกาศเรียกประชุมฯ                 

จำนวน  ๑  ฉบับ 



ตามที่ แจ้งว่าสภาองค์การบริหารส่วนตำบลนางหลง  ในคราวประชุมสภา สมัยสามัญ สมัยที่ ๑ ครั้งที่ ๑/๒๕๖๓  ประจำปี ๒๕๖๓ เมื่อวันที่ ๑๗ เดือนกุมภาพันธ์  ๒๕๖๓  ได้กำหนดสมัยประชุมสามัญ สมัยที่ ๓  ประจำปี  ๒๕๖๓ ตามนัยข้อ ๑๑ และข้อ ๒๑ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. ๒๕๔๗ ความละเอียดแจ้งแล้วนั้น   


บัดนี้  ประธานสภาองค์การบริหารส่วนตำบลนางหลง  ได้เรียกประชุมสภาองค์การบริหารส่วนตำบลนางหลง สมัยสามัญ สมัยที่ ๓ ประจำปี  ๒๕๖๓ ตั้งแต่วันที่   ๑  สิงหาคม  ๒๕๖๓ เป็นต้นไป  ทั้งนี้ หากผู้บริหารหรือสมาชิกสภาองค์การบริหารส่วนตำบลนางหลงผู้ใดมีญัตติหรือเรื่องอื่นใด ที่จะต้องให้สภาองค์การบริหารส่วนตำบลนางหลงพิจารณา ให้เสนอญัตติล่วงหน้าเป็นหนังสือเพื่อประธานสภาจะได้บรรจุเข้าระเบียบวาระการประชุมต่อไป รายละเอียดปรากฏตามสิ่งที่ส่งมาด้วย 


จึงเรียนมาเพื่อทราบ                                
ขอแสดงความนับถือ

(นายคะนอง  วัฒนกิจ)
ประธานสภาองค์การบริหารส่วนตำบลนางหลง
สำนักงานปลัด อบต. 
กิจการสภา
โทร  ๐-๗๕๓๕-๕๘๗๔ 

ประกาศสภาองค์การบริหารส่วนตำบลนางหลง
เรื่อง  เรียกประชุมสภาสมัยสามัญ สมัยที่ ๓     ประจำปี  ๒๕๖๓ 
.................................................

ตามมติที่ประชุมสภาองค์การบริหารส่วนตำบลนางหลง  สมัยสามัญ  สมัยที่ ๑  เมื่อวันที่    ๑๗   เดือน กุมภาพันธ์  ๒๕๖๓  ได้กำหนดวันเริ่มประชุมสภาองค์การบริหารส่วนตำบลนางหลง  สมัยสามัญ สมัยที่ ๓ ประจำปี ๒๕๖๓ ในวันที่ ๑  –  ๑๕  เดือนสิงหาคม   ๒๕๖๓ 

อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ ประกอบข้อ ๒๒ ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๓๗  จึงเรียกประชุมสภาองค์การบริหารส่วนตำบลนางหลง สมัยสามัญ สมัยที่ ๓ ประจำปี  ๒๕๖๓ ตั้งแต่วันที่  ๑   สิงหาคม   ๒๕๖๓   เป็นต้นไป 

จึงประกาศให้ทราบโดยทั่วกัน 


ประกาศ ณ วันที่  ๒๔  เดือน กรกฎาคม  พ.ศ.  ๒๕๖๓ 

(นายคะนอง  วัฒนกิจ)
ประธานสภาองค์การบริหารส่วนตำบลนางหลง

“นครศรีธรรมราช  นครแห่งอารยธรรม”  

